Šparaginė pupelė

Šparaginės pupelės – maistui skirtos neprinokusios daržinės pupelės (Phaseolus vulgaris) ankštys; taip pat vadinami ir jas vedantys augalai. Šparaginės pupelės skinamos ir valgomos kol jų ankščių odelė tebėra stora ir mėsinga, o sėklos (pupelės) dar nesusiformavusios.

Nuo XIX a. pab. pradėtos veisti pupelių veislės, kurių ankštys negyslotos.Taylor’s guide to heirloom vegetables. Boston: Houghton Mifflin. 1996. Iš daugelio tokių veislių renkamos šparaginės pupelės. Išvesta >130 pupelių valgomomis ankštimis veislių.Facciola, Stephen (1998). Cornucopia II : a source book of edible plants. Kampong Publications. Šparaginės pupelės skirstomos į krūmines ir vijoklines. Mėgsta šilumą, drėgmę sulaikančią dirvą, auga greitai, ankstyvoje augimo stadijoje saugotinos nuo sraigių ir šliužų. Vijoklinėms pupelėms reikalingos atramos.How to grow French beans, RHS

Šparaginės pupelės valgomos virtos, keptos, troškintos, dedamos į sriubas, troškinius. Gali būti konservuojamos. Į prekybą tiekiamos dažniausiai šaldytos. Pagrindiniai šparaginių pupelių augintojai 2020 m. buvo Kinija (18 mln. tonų), Indonezija (0,9), Indija (0,6), Turkija (0,5), Tailandas (0,3). „Production of green beans in 2020, Crops/Regions/World list/Production Quantity (pick lists)“. UN Food and Agriculture Organization, Corporate Statistical Database (FAOSTAT).

 Šaltiniai 

Kategorija:Pupiniai
Kategorija:Daržovės